Ljubav u zaleđu

**Ljubav u zaleđu** je hrvatska telenovela napisana od strane Dijane Pečkaj Vuković i Martine Vukoje. Glavni redatelji su bili Branko Ivanda, Zoran Budak i Stanislav Tomić.

## Sinopsis
Dramska serija svojevrsna je obiteljska saga koja se odvija u prepoznatljivoj urbanoj sredini grada Zagreba. U središtu priče tri su obitelji (dvije generacije u svakoj), a sve ih povezuje nogomet. Priča je to o četvorici mladića iz predgrađa koji su odrasli uz nogomet; dvojica od njih napravili su profesionalne karijere, jedan je završio kao uspješan trener, a četvrti u menadžerskim vodama. U mladosti, na vrhuncu karijere, dogodila se tragedija u kojoj je jedan od mladića izgubio život, a ostale je potom život odnio na različite strane.

Serija zapravo započinje 25 godina kasnije kada su svi ponovo u Zagrebu. Glavna se priča odvija između dvoje mladih, nogometaša **Marka Marušića** i slikarice **Nine Radić**, čiji je prvi susret rezultirao svađom. Nina Radić dolazi iz imućnije obitelji, kćer je poduzetnika **Franje Fishera** i glavne urednice tračerskog časopisa Stars, **Ksenije Fisher**. Distancirana od svoje obitelji, živi u malom stanu zajedno sa svojim dečkom, DJ-em, Teom. Marko Marušić je pak poznati nogometaš zagrebačkog nogometnog kluba, čija je djevojka manekenka i jettsetterica, umišljena **Maja Župan**. Marko je u djetinjstvu ostao bez oca, koji je poginuo u prometnoj nesreći, što je ostavilo Markovu majku, **Mariju Marušić**, udovicom. Uskoro, u klub dolazi novi trener, **Petar Malek**, koji je uvelike povezan s Markom, i nesrećom njegova oca, kao i Franjo Fisher i **Vlado Cukić**, otac Markova najvećeg suparnika, nogometaša **Ognjena**. Uskoro, Marko počne osjećati nešto prema Nini... no, hoće li promijeniti mišljenje kad sazna kako je Ninin otac jedan od osumnjičenih za smrt njegova oca?

### Zanimljivosti o seriji
* Ispočetka, serija se trebala zvati samo "Nina", a od opcija pričalo se i o naslovima "U zaleđu ljubavi" i "Ljubav u offsideu". Naposljetku, izabran je i postojeći naslov - Ljubav u zaleđu.
* Glumica, Jelena Veljača, koja je u prvoj AVA-inoj telenoveli "Villa Maria", tumačila lik pozitivke, u ovoj se telenoveli okušala u drugoj ulozi, ulozi negativke.
* Špekuliralo se kako Roman Majetić nije bio zadovoljan likom Marije Marušić, koju je tumačila glumica Nada Gačešić-Livaković, te je namjeravao "ubiti" taj lik, na što je glumica zamolila producenta da bude milostiv i da ostavi Mariju "bar u komi". Želja glumice nije poslušana, te je njen lik, Marija Marušić, umrla u seriji nakon prometne nesreće u kojoj se našla.
* Glumica Bojana Gregorić (Anita) bila je trudna u vrijeme snimanja serije, što je navelo producente da nakon 40-ak epizoda serije, izbace Bojanin lik, i uvedu novi lik, Anitinu zamjenicu, također novinarku, Ivanu, koju je tumačila glumica i voditeljica Kristina Krepela.
* Nakon ogromnog uspjeha telenovele "Villa Maria" u Srbiji, ovaj je put angažirano dvoje glumaca iz Beograda za stalnu postavu. Maja Noveljić-Romčević i Nenad Stojmenović su glumili majku i sina obitelji Cukić.
* Roman Majetić bio je na čelu audicije u Meksiku gdje je izabrao dvoje glumaca za ulogu dvoje Argentinaca u telenoveli. Odluka je pala na meksičke glumce, Paolu Toyos i Juana Pabla Medinu, kojima je ovo bila prva uloga izvan granica Latinske Amerike.
* Glumica Mirela Brekalo-Popović (Ljerka) i Siniša Popović (Hojak) su u stvarnom životu muž i žena, dok su njihovi kolege-glumci, Zlatko Ožbolt (Petar Malek) i Sanja Marin (inspektorica Hiš) bivši muž i žena.
* Lik gradonačelnika Sinkovića, kojeg tumači glumac Pero Juričić, se pojavio i u prvoj AVA-inoj telenoveli "Villa Maria". Osim toga, glumci Pero Juričić (Sinković) i Filip Juričić (Marko) su u stvarnom životu otac i sin.
* Lik Dalmatinke Mare, kojeg je tumačila Ines Bojanić, se također pojavljuje u srpskom sitcomu "Agencija za sve i svašta".
* Specijalno pojavljivanje u seriji imao je i fotograf, Stefan Lupino.
* 4. lipnja 2007., na HRT 1, započelo je repriziranje telenovele u terminu 17:10.

## Uloge

### Gostujuće uloge

## Vanjske veze
* Službene stranice Ava Television Production 
* Uvodna špica telenovele